Allested og Vejle var oprindeligt 2 landsbyer, beliggende i hver sit sogn. Midt imellem blev jernbanen og stationen anlagt i begyndelsen af 1900-tallet, hvor stationsbyen Ny Allested opstod. Vejle og Ny Allested groede sammen, og kaldes Allested / Vejle.
Allested / Vejle er især præget af gartnerierhvervene, som er placeret umiddelbart udenfor byen både mod nord og vest.
Boligbyggeri i nyere tid er væsentligst foregået mod nordvest og øst fra det gamle Vejle, men der er også sket en anselig udbygning syd for Ny Allested.